Ńdɔ ńlómán a ngákə lóē Mikéas, a ngádzó ai nyé nâ: “Tám yēn, bəprofɛ́d bə́sə̄ bákɔ́bɔ hə bibúg bí mvam ású ńkúkúmá; waa kɔ́bɔ́gɔ̄ fə anə́ bɔ́, kadá naa a yi dɔ á bītá.” 14Á kə̄ kwí, Mikéas nyé nâ: “Sɔŋ hə anə́ Ńtondôbə a və̌ ! É dzam Ǹtondôbə ǎ yi ma kad, ńdɔ̄ fə maa mǎyi kad.”[2] 15Á kwí á ngākwí ábə ǹkúkúmá, ǹkúkúmá nyé ai nyé nâ: “Ǎ Mikéas, yə bǐ kə lúman á Ramoth yǎ Galaad, yə bǐ bɔ tə kə ?” Ńdɔ a ngáyalan nyé nâ: “Bɛ́də́g, wayi dɔ; Ǹtondôbə a yi nyé və̄ á mɔ́ mə́ ńkúkúmá.” 16Ńdɔ ǹkúkúmá a ngádzó ai nyé nâ: “Biyɔŋ táŋ yá māyi wa yomolǒ naa ó kɔ́bɔ ma dzam və édí á nə́ bə́bə́lá á dzwé Ńtondôbə ?” 17Nyé nâ: “Mə ngáyén Ísraɛ̂l ásə á myááŋ á miǹkǒl yób anə́ mīńtómbá yā myábə̄lə́ kig ǹnɔ́ni; ńdɔ Ǹtondôbə a ngádzó nâ: Bábə̄lə́ kīg fə ǹdzóe, mod ósə á dúgān á ndá dzīē mvɔ̄í !” 18Ńdɔ ǹkúkúmá yǎ Ísraɛ̂l a ngádzó ai Yosafat nâ: “Mandzí wa kǎd naa ǎ yǐ kig mə kúlū é dzam á nə́ ḿbəŋ a, hə édí á nə́ ábē ?” 19Mikéas nyé nâ: “Tám vōgolo bíbūg bí Ńtondôbə: mə ngáyén Ńtondôbə a tɔá á étɔá ńkúkúmá dzíé, ǹkunda ósə̄ yā yób ó tə́lə̄ nyé ósū á ḿbɔ̄ ńnōmo ai á ḿbɔ̄ ńgāl. 20Ńdɔ Ǹtondôbə a ngádzó nâ: “Zá ā yi mə dǔg Akhab, nâ á bɛd, á ku á mɔ́ mə́ Ramoth yǎ Galaad ? Ńdɔ̄ bə́ ngáyalan, ényɔ̄ é kíŋ dzīé, ényɔ̄ ḿbɔ̄g é kíŋ dzīé. 21Ńdɔ ǹsísīm ó ngásɔ́ ósū, ó sɔ́ tə́bə̄ ósū Ńtondôbə, wá nâ: “Mǎ māyī nyé dug.” Ǹtondôbə nyé nâ: “Ai zěn fé ? “Nyé nâ: